Muriel Sánchez

Muriel Sánchez, nada en Zürich (Suíza) o 21 de abril de 1980, é unha actriz galega.

 Traxectoria 
Formación
É licenciada en Arte Dramática pola Real Escuela Superior de Arte Dramático de Madrid, e estudou canto e piano no Conservatorio Profesional de Música da mesma cidade. Completa a súa formación como actriz e cantante tanto en España como no estranxeiro, realizando, entre outros, un Curso de Posgrao sobre Teatro Clásico e estudando en escolas como a Central School of Speech and Drama, Arts Educational School (Londres) e o Centro di Formazione Teatrale Venezia Inscena  (Venecia).

Actividades
Desenvolve a maior parte da súa actividade no ámbito teatral, traballando en numerosas producións nacionais e internacionais. Actriz da Compañía Nacional de Teatro Clásico desde o ano 2006, protagoniza obras como La Estrella de Sevilla (2008-2009), Romances del Cid (2006-2008) e El pintor de su deshonra (2008), todas dirixidas por Eduardo Vasco, e traballa en outras como El curioso impertinente, dirixida por Natalia Menéndez no ano 2007. Co Centro Dramático Galego protagoniza Ricardo III e Seis personaxes á procura de autor (2005), e coa compañía italiana Venezia Inscena traballa en diversos espectáculos de Commedia dell’Arte, como Il bugiardo sincero (2006) e L’ereditá di Pantalone (2007-2008). Noutras producións ten traballado á orde de directores como Helena Pimenta, Olga Margallo, Ignacio García, Charo Amador, Antonio Zancada ou Adriano Iurissevich.

No sector audiovisual, traballa en longametraxes como Conexão e Afranio, así como en diversas series de televisión, tanto de ámbito estatal como autonómico, destacando Rías Baixas, El Comisario ou Cuéntame cómo pasó.

 Obras 
Teatro

 Ano  Obra de teatro Personaxe  Director 2011A ópera dos tres reás, de Bertolt BrechtPolly PeachumQuico Cadaval 2009La Estrella de Sevilla, de Lope de Vega  Estrella   Eduardo Vasco  2008 Romances del Cid (Versión de Ignacio García May)  La Muerte  Eduardo Vasco  2008 El pintor de su deshonra, de Calderón de la Barca  Julia  Eduardo Vasco  2007 El Curioso Impertinente, de Guillén de Castro  Criada  Natalia Menéndez  2007 L'ereditá di Pantalone Isabella  Adriano Iurissevich  2006 Viva el teatro, de J.L. Alonso de Santos   Ana-Princesa Blancaflor Olga Margallo 2006 La Gran Vía, de Felipe Pérez y González  Izquierda y Candil   Helena Pimenta   2006 Il bugiardo sincero  Hortensia y Stregga  Adriano Iurissevich  2005 Seis personaxes á procura de autor, de Luigi Pirandello A Fillastra Xúlio Lago 2005  Ricardo III, de William Shakespeare Lady Ana  Manuel Guede 2004  La muerte y la doncella, de Ariel Dorfman   Paulina  Antonio Zancada 2003  La ópera de cuatro cuartos, de Bertolt Brecht   Polly Peachum Charo Amador  2003  Vuelo sobre el océano, de Bertolt Brecht La Niebla  Nacho Pascual  2002 El alcalde de Zalamea, de Calderón de la Barca Isabel  Nuria Alcorta 2002 Short Stories and Poems, de Raymond Carver Edith  Nuria Alcorta  2001  Tartufo, de Molière Mariana  Charo Amador  1999  Palabras de Víspera, de Álvaro Cunqueiro Urraca  Manuel Lourenzo  

Televisión
 Ano  Serie  Personaxe  Director  2003-04  Rías Baixas (TVG)  Protagonista   Gerardo Rodríguez 2003  Cuéntame cómo pasó (TVE) Secundaria  Antonio Cano e Agustín Crespi   2001  El Comisario (Tele 5)  Secundaria   Jesús Font 

 Cinema 
 Ano  Serie  Personaxe  Director  2008  A Conexão  Secundaria   Leonel Vieira  2008  Afranio    Secundaria   Víctor Coyote 

 Véxase tamén 
 Ligazóns externas 
Ficha en AADTEG
Ficha en Cultura Galega


Categoría:Actores de Galicia
Categoría:Galegos de Suíza
Categoría:Nados en Zürich
Categoría:Nados na diáspora galega
Categoría:Nados en 1980